**Molėtų rajono savivaldybės taryba**

**SPRENDIMAS**

**Dėl pritarimo Dalyvavimui projekte „praktinių mokymų ciklas ir renginiai, skirti skatinti institucijų bendradarbiavimą ir stiprinti darbuotojų gebėjimus“**

2017 m. balandžio 27 d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 2014-2020 m. Interreg V-A Latvijos ir Lietuvos bendradarbiavimo per sieną programa, patvirtinta Europos Komisijos 2015 m. lapkričio 30 d. sprendimu Nr. C (2015) 8476, 2014-2020 m. Interreg V-A Latvijos ir Lietuvos bendradarbiavimo per sieną programos 1-ojo kvietimo teikti projektų paraiškas vadovo, patvirtinto Stebėsenos komiteto 2016 m. balandžio 28 d. sprendimu, 2.3 papunkčiu bei atsižvelgdama į 2014-2020 m. Interreg V-A Latvijos ir Lietuvos bendradarbiavimo per sieną programą įgyvendinančiosios institucijos 2017 m. vasario 6 d. sprendimą Nr. 5-41/1004,

Molėtų rajono savivaldybės taryba nusprendžia:

1. Pritarti dalyvavimui projekte „Praktinių mokymų ciklas ir renginiai, skirti skatinti institucijų bendradarbiavimą ir stiprinti darbuotojų gebėjimus“, kuriame viešoji įstaiga „Euroregiono Ežerų kraštas direktorato biuras“ vykdytų pareiškėjo, o Latgalės regiono planavimo agentūra – partnerio funkcijas. Projekto tiesioginiai naudos gavėjai – 7 Lietuvos Respublikos savivaldybės bei 9 Latvijos Respublikos savivaldybės.
2. Įsipareigoti iš Molėtų rajono savivaldybės biudžeto lėšų padengti ne mažiau kaip 15 procentų tinkamų finansuoti projekto išlaidų, tenkančių Molėtų rajono savivaldybės administracijai, bei užtikrinti visų kitų projektui įgyvendinti reikalingų išlaidų apmokėjimą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras